Návrh na začatie prejudiciálneho konania, ktorý podal Hovrätten för Nedre Norrland (Švédsko) 5. novembra 2021 – AI a Åklagarmyndigheten
(vec C-666/21)
Jazyk konania: švédčina
Vnútroštátny súd, ktorý podal návrh na začatie prejudiciálneho konania
Hovrätten för Nedre Norrland
Účastníci konania pred vnútroštátnym súdom
Odvolatelia a odporcovia: AI and Åklagarmyndigheten
Prejudiciálne otázky
Má sa formulácia „cestná doprava tovaru“ uvedená v článku 2 ods. 1 písm. a) nariadenia (ES) č. 561/20061 vykladať tak, že zahŕňa dopravu vozidlom s celkovou hmotnosťou vyššou ako 3,5 tony, ktorého hlavným účelom je poskytnúť dočasný obytný priestor na súkromné použitie?
Je za takýchto okolností dôležitá nákladná kapacita vozidla alebo spôsob registrácie vozidla v národnom registri cestnej premávky?
____________
1 Nariadenie Európskeho parlamentu a Rady (ES) č. 561/2006 z 15. marca 2006 o harmonizácii niektorých právnych predpisov v sociálnej oblasti, ktoré sa týkajú cestnej dopravy, ktorým sa menia a dopĺňajú nariadenia Rady (EHS) č. 3821/85 a (ES) č. 2135/98 a zrušuje nariadenie Rady (EHS) č. 3820/85 (Ú. v. EÚ L 102, 2006, s. 1).